CELEX: 62019CN0746
Language: bg
Date: 2019-10-14 00:00:00
Title: Дело C-746/19: Преюдициално запитване от Juzgado de lo Contencioso-Administrativo no 17 de Barcelona (Испания), постъпило на 14 октомври 2019 г. — UD/Subdelegación del Gobierno en Barcelona

20.1.2020   
            
            
               BG
            
            
               Официален вестник на Европейския съюз
            
            
               C 19/12
            
         
      Преюдициално запитване от Juzgado de lo Contencioso-Administrativo no 17 de Barcelona (Испания), постъпило на 14 октомври 2019 г. — UD/Subdelegación del Gobierno en Barcelona
      (Дело C-746/19)
      (2020/C 19/16)
      Език на производството: испански
      
         Запитваща юрисдикция
      
      Juzgado de lo Contencioso-Administrativo no 17 de de Barcelona
      
         Страни в главното производство
      
      
         Жалбоподател: UD
      
         Ответник: Subdelegación del Gobierno en Barcelona
      
         Преюдициални въпроси
      
      
                  1.
               
               
                  Правилно ли испанската държава е транспонирала Директива 2008/115 (1) в националната правна уредба (Устройствен закон 4/2000, изменен с Устройствен закон 2/2009), след като нейният отговор на незаконния престой продължава да бъде глобата и само при отегчаващи обстоятелства — извеждането?
               
            
                  2.
               
               
                  Може ли въз основа на принципа на съответстващо тълкуване испанската държава да иска Директива 2008/15 да се прилага пряко, дори когато последната противоречи на предвиденото в националното ѝ законодателство и се утежнява положението на чужденеца?
               
            
                  3.
               
               
                  Подлежат ли член 55, параграф 1 и член 57, параграф 1 от Устройствен закон 4/2000 на съответстващо на Директива 2008/115 тълкуване, т.е. докато в испанския вътрешен правен ред продължава да е в сила разпоредба, която предвижда, че основната санкция за незаконен престой е глобата, или, напротив, това би довело до тълкуване contra legem на този вътрешен правен ред?
               
            
                  4.
               
               
                  Трябва ли националният съд да продължи да прилага глобата като основна санкция, а извеждането — само при отегчаващи обстоятелства, или, напротив, окончателно е принуден да прилага извеждането във всички случаи, освен изрично изключените от Директива 2008/115?
               
            
         (1)  Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни (OB L 348, 2008 г., стр. 98).